**Det kan være svært at dele**

**I mange tilfælde ønsker familierne selv at klare ærterne, når de mister et familiemedlem, men det er sværere, end de regner med**

Det er ikke kun følelsesmæssigt, at der er meget, der skal være styr på, når ens nære pårørende dør. Der er samtidig mange ting, der skal ordnes. Og det stopper ikke, når afdøde er blevet begravet.
Alligevel vælger langt de fleste familier ofte selv at håndtere bodelingen, eller i hvert fald påbegynde denne.

**Bodeling kan være omfattende**Er boet forgældet eller ønsker bare én arving, at der skal bobestyrer på, så er der intet valg. Så skal der ansættes en autoriseret bobestyrer, der er en af justitsministeriet autoriseret advokat, til at behandle dødsboet, og det kan ofte være en bekostelig affære, for der er meget, der skal laves. Men ellers er det familien selv, der står tilbage med behandling af boet, med mindre de vælger at få hjælp.
“Mange fortæller, at hvis de vidste, hvor meget arbejde, der var ved håndtering af en bobehandling, så havde de hyret en advokat fra starten,” fortæller advokat Lotte Bliddal fra Advokatfirmaet Johansen & Bliddal.

**Sen hjælp kan være dyr**Det kan ofte betale sig at søge hjælp tidligt i forløbet, forklarer Lotte Bliddal.
Er familien først begyndt at sælge ud af boet, uden at holde styre på regnskaberne, kan det tage lang tid for advokaten at få styr på alle trådene. Det kan give yderligere besværligheder, hvis arvingerne ikke kan blive enige om, hvem der skal arve hvad og til hvilken værdi.
”Men her kan det være en stor hjælp, hvis der i forvejen er lavet et testamente,” siger Lotte Bliddal, idet afdøde da selv er medbestemmende.

**Det tager tid**Hun fortæller, at man samtidig skal være opmærksom på, at en bodeling ikke nødvendigvis kan afsluttes på kort tid. Boets størrelse er afhængig heraf. Ud over skifteretten skal også Skat involveres for at godkende en opgørelse over boets aktiver og passiver. Denne opgørelse skal indsendes senest seks måneder efter dødsfaldet. Derudover skal der i større boer udfærdiges elvangivelse for afdøde/dødsboet. Den sidste skæringdag, der kan vælges i et privat skiftet bo, er et år fra dødsdagen Mange dødsboer opgøres dog tidliger, eller så snart fristen for anmeldelse af krav i boet er udløbet, og samtlige aktiver er afhændet.

Forløbet omkring dødsbobehandling:

1. Kontakt til bedemanden. Han hjælper med anmeldelse af dødsfaldet
2. Begravelse – typisk senest 8 dage efter dødsfaldet
3. Orienter banken, stop betalingsservice, abonnementer etc.
4. Omkring tre uger efter dødsfaldet, modtages orientering/indkaldelse fra skifteretten
5. Snarest muligt indrykkes der meddelelse om dødsfaldet i Statstidende. Derefter har eventuelle kreditorer otte uger til at anmelde deres krav
6. Efter et halvt år skal der være udfærdiget åbningsstatus
7. Endelig boopgørelse udfærdiges, når samtlige aktiver er afhændet
8. Efter 10½ måned skal der eventuelt laves selvangivelse
9. Efter 12 måneder skal boopgørelse afsluttes og aktiver må sælges
10. Efter 14½ måned skal Skat godkende værdiansættelsen af aktiverne i boopgørelse
11. Senest 15 måneder senere afsluttes boet med skifterettens godkendelse. Evt. arv udbetales